คิดได้ไง ตั้งฟาร์มหมูกลางชุมชนมุสลิม ชาวบ้านค้านแหลก 
นายอำเภออ่าวลึก แนะเจ้าของฟาร์มหมูที่สร้างกลางชุมชนชาวมุสลิมและถูกชาวบ้านต่อต้าน เปลี่ยนไปเลี้ยงแพะ หรือไก่แทน เพราะถึงที่สุดแล้ว ตอนมาขอใบอนุญาตเพื่อเลี้ยงหมู ทางท้องถิ่นที่รับผิดชอบคงไม่อนุญาต     ,กรณีชาวบ้านหมู่ 1 ต.บ้านกลาง อ.อ่าวลึก จ.กระบี่ ซึ่งเป็นชุมชนชาวมุสลิม ออกมาคัดค้านการสร้างฟาร์มเลี้ยงหมูของเอกชนที่มีบริษัทยักษ์ใหญ่ ส่งเสริมให้เลี้ยงในพื้นที่กว่า 100 ไร่ ขณะนี้อยู่ระหว่างการก่อสร้างอาคารและมีการปรับพื้นที่ โดยชาวบ้านระบุว่า ได้คัดค้านมาอย่างต่อเนื่อง เพราะไม่ถูกหลักศาสนา ที่จะมาเลี้ยงหมูในชุมชนมุสลิม และที่ดินข้างเคียงก็เป็นของชาวมุสลิม,นอกจากนี้ จุดดังกล่าวตั้งอยู่บนเนิน เมื่อมีน้ำหลาก จะทำให้น้ำเลี้ยงหมูและขี้หมูไหลลงสู่พื้นที่ต้นน้ำของคลอง ที่น้ำจะไหลลงคลองบ้านกลางอีกทอดหนึ่ง จึงต้องออกมาคัดค้าน,ล่าสุด เมื่อวันที่ 29 พ.ค. นายบุญพาศ รักนุ้ย นายอำเภออ่าวลึก กล่าวว่า กรณีดังกล่าวชาวบ้านได้เข้ามาร้องเรียนตนแล้วรอบหนึ่ง ซึ่งหลังทราบเรื่องก็ได้นัด อบต. และผู้นำท้องถิ่น จัดประชาคมหมู่บ้าน ซึ่งชาวบ้านทั้งหมู่บ้านไม่เห็นด้วย แต่เนื่องจากที่ดินมีเอกสารสิทธิ และไม่ได้อยู่ในพื้นที่ควบคุมการก่อสร้างอาคารของ อบต. ทำให้ผู้สร้างไม่ต้องขออนุญาตการก่อสร้าง แต่เมื่อถึงเวลาเลี้ยงนั้น แน่นอนว่าผู้เลี้ยงจะต้องมาขออนุญาต และเชื่อว่าคงไม่มีการอนุญาตให้เลี้ยง เนื่องจากเป็นการรบกวนผู้อยู่ข้างเคียง และได้แนะนำทางเจ้าของที่ดินให้ปรับเปลี่ยนไปทำอย่างอื่น เช่น เลี้ยงแพะ ไก่ แต่ก็ขึ้นอยู่กับเจ้าของที่ดิน ที่จะตัดสินใจ.
นายอำเภออ่าวลึก แนะเจ้าของฟาร์มหมูที่สร้างกลางชุมชนชาวมุสลิมและถูกชาวบ้านต่อต้าน เปลี่ยนไปเลี้ยงแพะ หรือไก่แทน เพราะถึงที่สุดแล้ว ตอนมาขอใบอนุญาตเพื่อเลี้ยงหมู ทางท้องถิ่นที่รับผิดชอบคงไม่อนุญาต     
ฟาร์มหมู,สร้างฟาร์มหมู,ค้านสร้างฟาร์มหมู,ชุมชนมุสลิม,บ้านกลาง,อ่าวลึก,กระบี่,คัดค้าน,ข่าว,ไทยรัฐออนไลน์,ข่าวสังคม,ข่าวภูมิภาค